Viborger Samler, 1839-10-28
Storbritannien og Jrland. London, den 18de Octbr. De Bekymringer, som Pengemarkedets ugunstige Tilstand har fremkaldt, synes endnu bestandig at stige, uden at man nøiagtig kan forklare, hvorfor Tabet i Pengehandelen og Pengeomsætningen med Udlandet vedvarende er paa Englands Side. Det synes, at man maa antage, at de Summer, der hidtil ere vandrede, og endnu vandre til Udlandet for Kornvarer, maae være langt betydeligere, end man har troet. Men tillige lyde Efterretningerne fra Manufacturdistricterne meget ugunstige, Fabricationen er standset, da Udførslen isærdeleshed paa Grund af de forviklede Handelsforhold i den nordamericanske forenede Fristat, den bedste Kunde med Hensyn til brittiske Manufacturvarer, naturligviis maa formindskes meget, og et ikke mindre Tab har, efter hvad der siges, Udførslen af Manufacturvarer til Continentets Kornlande været underkastet, hvilken Omstændighed bevirker, at den betydelige Pengendførsel til hine Egne bliver til et endnu større Tab. "Man kan regne", siger the Courier, at der i dette Aar forarbeides 200,000 Baller Bomuld mindre end i det forrige Aar, og endskjøndt Jndførslen i Aar har været henimod 300,000 Baller mindre end ifjor, saa er dog det endnu tilbageværende Forraad 60,000 Baller større end ifjor. Fandt nu Søgning Sted paa sædvanlig Maade, da var Aarstiden netop nu forhaanden til store Udskibninger, især af Tvist, til det nordlige Tydskland, og Østersøen, førend Vinteren indtræffer, og Jsen spærrer Floder og Have. Men nu hører man slet ikke tale om Forretninger, ei heller kan man fornuftigviis gjøre sig noget Haab om bedre Handelsconjunturer i den endnu resterende Deel af dette Aar. Det hedder, at Fabrikherrerne have ifinde at indskrænke Arbeidstiden, og at de kun ville lade arbeide om Dagen, hvorved Arbeidslønnen vilde vorde reduceret til omtrent det Halve, og det i en Aarstid, da Climatets Barskhed gjør en mere nærende Kost fornøden, og Brændsel er nødvendig for at kunne friste Livet. Hvorhen vi endog vende vore Blik uden for England, saa kunne vi ingensteds opdage enten et Middel til at afhjælpe Nøden, eller en Udsigt til en gunstig Forandring i den stedfindende Handelserisis, De forenede Staters Markeder ere ved den vedvarende engeforvirring saa forstyrede, at Hielp er umulig fra den Kant. De sidste fordærvelige Tildragelser i China maae have til Følge, at vor hele ostindiske Handel maa forstyrres, Tilliden formindskes, og Speculationsaanden, trænges tilbage. En stor Deel af Sydamerica er ganske lukket for Handelen ved de krigførende Partiers fiendtlige Operationer, eller ved indvortes Tvedragt og Borgerkrige Med Continentet i Europa ere vore Handelsforhold for indeværende Aar saa godt som afsluttede, thi Messen i Frankfurt, der gielder som Barometer for Søgningen, hvorefter Udstrækningen af de følgende Handelsoperationer reguleres, var, hvad brittiske Manufacturvarer angaae meget stille, og afgav maaskee det ugunstigste Resultat siden Oprettelsen af den preussiske Toldforening. Dernæst berører det samme engelske Blad de Tab som Toldforeningen har tilføiet den engelske Handel, og omtaler den af de ministerielle Blade fremsatte Paastand, at Berliner-Toldrongressen havde endog havt ifinde at belægge den engelske Tvist med en Prohibitiv=Told, desom ikke Dr. Bowrings Forestillinger havde forebygget det. Denne Roes tever the Courier ikke at kunne til staae den brittiske Agent, fordi en saadan Forholdsregel vilde have været Toldforeningen til stor Skade.